

Lp koostöö tegija ja kaasatav

(vastavalt nimekirjale) Meie */kuupäev digiallkirjas/* nr 7-1.2/1058-1

**Detailplaneeringu kooskõlastamine ja arvamuse küsimine**

**(Kose alevikus asuvate Uustalu tn 16 ja Uustalu tn 20 katastriüksuste detailplaneering)**

Menetlemisel on Kose alevikus asuvate Uustalu tn 16 ja Uustalu tn 20 katastriüksuste detailplaneering (volitatud arhitekt tase 7 Tiit Viirelaid´i töö nr DP122). Informeerisime Teid detailplaneeringu algatamisest 26.04.2022 kirjadega nr 7-1.2/663 ja 7-1.2/664.

Vastavalt planeerimisseaduse § 133 lõikele 1 ja Vabariigi Valitsuse 17.12.2015 määrusele nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktidele 10 (tuleohutusnõuded) esitame kõnealuse detailplaneeringu Teile kooskõlastamiseks ning arvamuse avaldamiseks.

Planeeritava ala pindala on ca 2,44 ha ning see hõlmab Uustalu tn 16 (katastritunnus 33702:001:0487), Uustalu tn 20 (katastritunnus 33801:001:0950), Uustalu tn 14 (katastritunnus 33702:001:0485), osaliselt Uustalu tänav (katastritunnus 33801:001:0167), Uustalu tänav 18 juurdelõige (katastritunnus 33801:001:0951), Uustalu tänav L5 (katastritunnus 33801:001:0952), Uustalu tänav L2 (katastritunnus 33801:001:0698), Uustalu tänav L7 (katastritunnus 33801:001:0953). Detailplaneeringu eesmärk on katastriüksuste jagamine, ehitusõiguse määramine elamute ja neid teenindavate abihoonete püstitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele. Planeeringuala piirneb Pirita jõega, mis on lõheliste kudemis- ja elupaik.

Detailplaneeringu vastuvõtmise korraldusega on kavas vähendada planeeringuala suurust nii, et planeering hõlmab vaid Uustalu tn 16, 20 ja 14 ning Uustalu tänav 18 juurdelõige katastriüksuseid. Põhjuseks on asjaolu, et Uustalu tänav L5 katastriüksuse omanik ei nõustunud juurdepääsuservituudi seadmisega Uustalu tn 20 katastriüksusele planeeritud teise ehk jõeäärse krundi kasuks. Seetõttu on loobutud Uustalu 20 katastriüksusele kahe elamukrundi planeerimisest.

Palume planeering kooskõlastada või planeeringule arvamus esitada 30 päeva jooksul. Planeerimisseaduse § 133 lõike 2 kohaselt kui kooskõlastaja või arvamuse andja ei ole 30 päeva jooksul detailplaneeringu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada, kui seadus ei sätesta teisiti.

Detailplaneeringu projekt asub kirjale lisatud digikonteineris „Uustalu 16 ja 20 DP Tervikkaust 2024\_06\_28.asice“.

Detailplaneeringu muude dokumentidega on võimalik tutvuda <https://www.kosevald.ee/dokumendiregister> ja <https://service.eomap.ee/kosevald/#/planeeringud/planeeringud/302> .

Küsimused ja täiendav info: Kose Vallavalitsuse majandusosakond, arhitekt-planeerija Siiri Hunt, siiri.hunt@kosevald.ee, tel 54700707.

Lugupidamisega

/allkirjastatud digitaalselt/

Raul Siem

vallavanem

Lisa: Detailplaneeringu projekt digikonteineris „Uustalu 16 ja 20 DP Tervikkaust 2024\_06\_28. asice“

Siiri Hunt, siiri.hunt@kosevald.ee, tel 54700707